Copa América 1975.
Copa América 1975. je bilo 30. kontinentalno nogometno takmičenje Južne Amerike. Turnir nije imao fiksnog domaćina te se igrao na području cijelog kontinenta od 17. jula do 28. oktobra 1975. godine. Ovo je bilo i prvo prvenstvo gdje su učestvovale sve članice CONMEBOL-a. Urugvaj kao aktuelni prvak nije igrao grupnu fazu nego je odmah bio uključen u polufinale takmičenja. Na kraju šampionata Peru je drugi put u svojoj historiji osvojio šampionsku titulu. Drugo mjesto je osvojila Kolumbija. Argentinac Leopoldo Luque i Ernesto Díaz, reprezentativac Kolumbije su bili najbolji strijelci prvenstva sa četiri postignuta gola.